CELEX: 52022PC0059
Language: sk
Date: 2022-02-23
Title: Návrh ROZHODNUTIE RADY o pozícii, ktorá sa má zaujať v mene Európskej únie na 57. zasadnutí Výboru znalcov pre prepravu nebezpečného tovaru v rámci Medzivládnej organizácie pre medzinárodnú železničnú prepravu, pokiaľ ide o určité zmeny dodatku C k Dohovoru o medzinárodnej železničnej preprave

EURÓPSKA
                            KOMISIA

                                                   V Bruseli 23. 2. 2022
                                                   COM(2022) 59 final

                                                   2022/0041 (NLE)

                                           Návrh

                                  ROZHODNUTIE RADY

     o pozícii, ktorá sa má zaujať v mene Európskej únie na 57. zasadnutí Výboru znalcov
           pre prepravu nebezpečného tovaru v rámci Medzivládnej organizácie pre
     medzinárodnú železničnú prepravu, pokiaľ ide o určité zmeny dodatku C k Dohovoru
                              o medzinárodnej železničnej preprave

SK                                                                                         SK
 ---pagebreak---                                          DÔVODOVÁ SPRÁVA

     1.      PREDMET NÁVRHU
     Tento návrh sa týka rozhodnutia, ktorým sa stanovuje pozícia, ktorá sa má zaujať v mene
     Únie vo Výbore znalcov pre prepravu nebezpečného tovaru (RID) Medzivládnej organizácie
     pre medzinárodnú železničnú prepravu (OTIF). Súvisí s plánovaným prijatím určitých zmien
     technických a správnych ustanovení obsiahnutých v prílohe k dodatku C k Dohovoru o
     medzinárodnej železničnej preprave (COTIF). O týchto zmenách má rozhodnúť uvedený
     výbor.

     2.      KONTEXT NÁVRHU

     2.1.    Dohovor o medzinárodnej železničnej preprave (COTIF)
     Dohovor o medzinárodnej železničnej preprave z 9. mája 1980, zmenený Vilniuskym
     protokolom z 3. júna 1999, je medzinárodná dohoda, v rámci ktorej sú zmluvnými stranami
     tak Únia, ako aj 25 členských štátov (okrem Cypru a Malty).
     Európska únia pristúpila k dohovoru COTIF na základe rozhodnutia Rady 2013/103/EÚ zo
     16. júna 20111.

     2.2.    Poriadok pre medzinárodnú železničnú prepravu nebezpečného tovaru (RID)
     COTIF sa v súlade s jeho článkom 7 vzťahuje okrem iného na dodatky uvedené v jeho článku
     6. Zahŕňa „Poriadok pre medzinárodnú železničnú prepravu nebezpečného tovaru (RID)“,
     ktorý tvorí dodatok C k dohovoru. RID sa uplatňuje, pokiaľ sa nepodajú vyhlásenia v súlade s
     príslušnými ustanoveniami COTIF2.
     Cieľom RID je regulovať medzinárodnú železničnú prepravu nebezpečného tovaru medzi
     tými členskými štátmi OTIF, ktoré uplatňujú poriadok RID (ďalej len „zmluvné štáty RID“)3.
     V smernici 2008/68/ES o vnútrozemskej preprave nebezpečného tovaru4 sa stanovuje, že RID
     sa vzťahuje aj na prepravu vykonávanú v rámci členských štátov EÚ.

     2.3.    Výbor znalcov RID
     Výbor znalcov RID je orgán zriadený podľa článku 13 ods. 1 písm. d) COTIF. V súlade
     s článkom 18 COTIF rozhoduje o návrhoch na zmenu dohovoru Výbor znalcov RID. Tvoria
     ho zástupcovia členských štátov OTIF, ktoré uplatňujú poriadok RID, a Európskej únie.

     1
            Rozhodnutie Rady 2013/103/EÚ zo 16. júna 2011 o podpise a uzavretí Dohody medzi Európskou úniou
            a Medzivládnou organizáciou pre medzinárodnú železničnú prepravu o pristúpení Európskej únie
            k Dohovoru o medzinárodnej železničnej preprave (COTIF) z 9. mája 1980, zmenenému a doplnenému
            Vilniuskym protokolom z 3. júna 1999 (Ú. v. EÚ L 51, 23.2.2013, s. 1).
     2
            Článok 42 ods. 1 COTIF.
     3
            V súčasnosti existuje 50 členských štátov OTIF a 45 zmluvných štátov RID.
     4
            Smernica Európskeho parlamentu a Rady 2008/68/ES z 24. septembra 2008 o vnútrozemskej preprave
            nebezpečného tovaru (Ú. v. EÚ L 260, 30.9.2008, s. 13).

SK                                                    1                                                       SK
 ---pagebreak---      2.4.    Pripravovaný akt Výboru znalcov RID
     Očakáva sa, že Výbor znalcov RID prijme na svojom 57. zasadnutí 25. mája 2022 súbor
     zmien, ktorými sa aktualizuje príloha k RID (ďalej len „pripravovaný akt“) s cieľom
     prispôsobiť ju vedecko-technickému pokroku.
     Účelom pripravovaného aktu je zaistiť bezpečnú a chránenú prepravu nebezpečného tovaru
     po železnici aktualizáciou určitých ustanovení. Ide okrem iného o zoznam nebezpečného
     tovaru povoleného na prepravu, pokyny na balenie, zoznam uplatniteľných noriem a iné
     technické požiadavky uplatniteľné na rôzne prostriedky uchovávania.
     Treba poznamenať, že medzinárodné ustanovenia o preprave nebezpečného tovaru sa
     stanovujú v rôznych medzinárodných organizáciách, ako napr. OTIF. Ďalej ide o Európsku
     hospodársku komisiu Organizácie Spojených národov (EHK OSN) a rôzne špecializované
     orgány Organizácie Spojených národov, ako napríklad Podvýbor znalcov Hospodárskej a
     sociálnej rady (ECOSOC) pre prepravu nebezpečného tovaru. Keďže pravidlá musia byť
     zlučiteľné, bol vyvinutý komplexný medzinárodný systém na koordináciu a harmonizáciu
     tejto činnosti medzi organizáciami, ktoré sú do nej zapojené. Ustanovenia sa upravujú v
     dvojročnom cykle.
     Počas prípravy týchto zmien prebehli konzultácie s množstvom odborníkov z verejného i
     súkromného sektora. Počas prípravy týchto zmien sa uskutočnili tieto odborné stretnutia:
     –       Podvýbor odborníkov Hospodárskej a sociálnej rady OSN pre prepravu
             nebezpečného tovaru na jeho:
     1.      55. zasadnutí v Ženeve 1. – 5. júla 2019;
     2.      56. zasadnutí v Ženeve 4. – 10. decembra 2019;
     3.      57. zasadnutí v Ženeve 27. novembra – 8. decembra 2020;
     –       Spoločné zasadnutie EHK OSN – OTIF medzi Výborom znalcov RID a pracovnou
             skupinou pre prepravu nebezpečného tovaru na ich:
     1.      jesennom zasadnutí v roku 2020 v Ženeve, 10. – 18. septembra 2020;
     2.      jarnom zasadnutí v roku 2021 v Berne, 15. – 19. marca 2021;
     3.      jesennom zasadnutí v roku 2021 v Ženeve, 21. septembra – 1. októbra 2021;
     4.      ďalšom spoločnom zasadnutí, ktoré sa uskutoční 14. – 18. marca 2022 v Berne;
     –       Stála pracovná skupina Výboru znalcov RID na jej:
     1.      12. zasadnutí v Berne (videokonferencia) 24. – 26. novembra 2020;
     2.      13. zasadnutí v Ženeve 15. – 19. novembra 2021.
     Na týchto zasadnutiach odborníci z uvedených výborov analyzovali a spracovali jednotlivé
     návrhy na zmeny. Vo väčšine prípadov boli odporúčané opatrenia podporené jednomyseľne.
     V prípade niektorých návrhov podporuje odporúčania väčšina odborníkov.
     Podľa článku 35 COTIF zmeny, o ktorých najprv rozhodne Výbor znalcov RID, nadobúdajú
     platnosť pre všetky zmluvné strany v prvý deň šiesteho mesiaca nasledujúceho po mesiaci, v
     ktorom ich generálny tajomník oznámi zmluvným stranám. Zmluvná strana môže formulovať
     námietku v lehote štyroch mesiacov od dátumu oznámenia. Ak námietku podá štvrtina
     zmluvných strán, zmena nenadobudne platnosť.
     V článku 38 COTIF sa stanovuje, že na účely uplatňovania práva voliť a práva na vznášanie
     námietok podľa článku 35 ods. 4 má organizácia regionálnej hospodárskej integrácie ako

SK                                                 2                                              SK
 ---pagebreak---      Európska únia počet hlasov rovnajúci sa počtu tých svojich členov, ktorí sú aj členskými
     štátmi tejto organizácie.
     Ak strany nevznesú dostatočný počet námietok, možno očakávať, že príslušné zmeny podľa
     tohto návrhu nadobudnú platnosť 1. januára 2023 a stanú sa záväznými pre Úniu i členské
     štáty, pričom sa stanú neoddeliteľnou súčasťou acquis Únie.

     3.        POZÍCIA, KTORÁ SA MÁ ZAUJAŤ V MENE ÚNIE

     3.1.      Výlučná právomoc Únie
     Únia je plnoprávnou zmluvnou stranou dohovoru COTIF.
     V článku 1 smernice 2008/68/ES sa okrem toho stanovuje, že príloha k RID sa má vzťahovať
     na prepravu nebezpečného tovaru železničnou dopravou v členských štátoch alebo medzi
     členskými štátmi okrem tých, ktoré nemajú železničný systém. V článku 4 smernice
     2008/68/ES, ktorý sa týka tretích krajín, sa stanovuje, že „preprava nebezpečného tovaru
     medzi členskými štátmi a tretími krajinami je povolená, pokiaľ je v súlade s požiadavkami
     ADR5, RID alebo ADN6, ak nie je v jej prílohách uvedené inak“.
     Na tento účel je Komisia podľa článku 8 smernice splnomocnená prispôsobiť prostredníctvom
     delegovaného aktu oddiel II.1 prílohy II k smernici 2008/68/ES.
     Treba poznamenať, že smernica 2008/68/ES o vnútrozemskej preprave nebezpečného tovaru7
     je na zozname nástrojov Únie, prostredníctvom ktorých Únia vykonávala svoju právomoc a
     ktoré boli platné v čase uzavretia dohody medzi EÚ a OTIF8.

     3.2.      Pozícia, ktorá sa má zaujať
     Zmeny RID patria v plnej miere do výlučnej právomoci Únie a je potrebné stanoviť pozíciu
     Únie.
     Tieto pripravované zmeny sa považujú za vhodné pre bezpečnú a nákladovo efektívnu
     prepravu nebezpečného tovaru pri zohľadnení technologického pokroku, a preto ich možno
     podporiť.

     4.        PRÁVNY ZÁKLAD

     4.1.      Procesnoprávny základ
     4.1.1.    Zásady
     V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia,
     ktorými sa určujú „pozície, ktoré sa majú prijať v mene Únie v rámci orgánu zriadeného
     dohodou, keď je tento orgán vyzvaný prijať akty s právnymi účinkami s výnimkou aktov
     dopĺňajúcich alebo meniacich inštitucionálny rámec danej dohody“.
     5
              Európska dohoda o medzinárodnej cestnej preprave nebezpečných vecí bola uzavretá v Ženeve
              30. septembra 1957.
     6
              Európska dohoda o medzinárodnej preprave nebezpečných tovarov po vnútrozemských vodných
              cestách bola uzavretá v Ženeve 26. mája 2000.
     7
              Smernica Európskeho parlamentu a Rady 2008/68/ES z 24. septembra 2008 o vnútrozemskej preprave
              nebezpečného tovaru (Ú. v. EÚ L 260, 30.9.2008, s. 13).
     8
              Dodatok k prílohe I k rozhodnutiu Rady 2013/103/EÚ zo 16. júna 2011.

SK                                                      3                                                      SK
 ---pagebreak---      Pojem „akty s právnymi účinkami“ zahŕňa akty, ktoré majú právne účinky na základe
     pravidiel medzinárodného práva, ktorým sa riadi predmetný orgán. Zahŕňa aj nástroje, ktoré
     nemajú záväzný účinok podľa medzinárodného práva, ale „môžu rozhodujúcim spôsobom
     ovplyvniť obsah právnej úpravy prijatej normotvorcom EÚ“9.
     4.1.2.    Uplatnenie na tento prípad
     Akt, ktorý má Výbor znalcov RID prijať, predstavuje akt s právnymi účinkami. Pripravovaný
     akt bude pre Úniu záväzný podľa medzinárodného práva v súlade s článkom 6 RID, podľa
     ktorého príloha, ktorá sa má zmeniť, tvorí neoddeliteľnú súčasť nariadenia.
     Okrem toho podľa článku 1 smernice 2008/68/ES sa príloha k RID má vzťahovať na prepravu
     nebezpečného tovaru železničnou dopravou v členských štátoch alebo medzi členskými štátmi
     okrem tých, ktoré nemajú železničný systém. V článku 4 smernice 2008/68/ES, ktorý sa týka
     tretích krajín, sa stanovuje, že „preprava nebezpečného tovaru medzi členskými štátmi a
     tretími krajinami je povolená, pokiaľ je v súlade s požiadavkami ADR, RID alebo ADN, ak
     nie je v prílohách uvedené inak“.
     Pripravovaný akt nedopĺňa ani nemení inštitucionálny rámec danej dohody.
     Procesnoprávnym základom navrhovaného rozhodnutia je preto článok 218 ods. 9 ZFEÚ.

     4.2.      Hmotnoprávny základ
     4.2.1.    Zásady
     Hmotnoprávny základ rozhodnutia podľa článku 218 ods. 9 ZFEÚ závisí predovšetkým od
     cieľa a obsahu pripravovaného aktu, v súvislosti s ktorým sa zaujíma pozícia v mene Únie.
     4.2.2.    Uplatnenie na tento prípad
     Hlavný cieľ a obsah navrhovaného rozhodnutia sa týka železničnej prepravy nebezpečného
     tovaru.
     Hmotnoprávnym základom navrhovaného rozhodnutia je preto článok 91 ZFEÚ.

     4.3.      Záver
     Právnym základom navrhovaného rozhodnutia by mal byť článok 91 v spojení s článkom 218
     ods. 9 ZFEÚ.

     5.        UVEREJNENIE PRIPRAVOVANÉHO AKTU

     Keďže navrhovaným rozhodnutím Výboru znalcov RID sa mení príloha k poriadku RID, je
     po jeho prijatí vhodné uverejniť informácie o výsledku zasadnutia v Úradnom vestníku
     Európskej únie.

     9
              Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258,
              body 61 až 64.

SK                                                   4                                                  SK
 ---pagebreak---                                                                2022/0041 (NLE)

                                                     Návrh

                                          ROZHODNUTIE RADY

         o pozícii, ktorá sa má zaujať v mene Európskej únie na 57. zasadnutí Výboru znalcov
               pre prepravu nebezpečného tovaru v rámci Medzivládnej organizácie pre
         medzinárodnú železničnú prepravu, pokiaľ ide o určité zmeny dodatku C k Dohovoru
                                  o medzinárodnej železničnej preprave

     RADA EURÓPSKEJ ÚNIE,
     so zreteľom na Zmluvu o fungovaní Európskej únie, a najmä na jej článok 91 v spojení s jej
     článkom 218 ods. 9,
     so zreteľom na návrh Európskej komisie,
     keďže:
     (1)      Únia pristúpila k Dohovoru o medzinárodnej železničnej preprave z 9. mája 1980
              zmenenému Vilniuskym protokolom z 3. júna 1999 (ďalej len „COTIF“) na základe
              rozhodnutia Rady 2013/103/EÚ1.
     (2)      V súlade s článkom 6 COTIF sa medzinárodná železničná preprava a schvaľovanie
              železničného materiálu v medzinárodnej preprave upravujú podľa pravidiel uvedených
              v tomto článku, najmä „Poriadkom pre medzinárodnú železničnú prepravu
              nebezpečného tovaru (RID)“, ktorý tvorí dodatok C k dohovoru.
     (3)      V smernici Európskeho parlamentu a Rady 2008/68/ES2 sa odkazom na RID
              stanovujú požiadavky na prepravu nebezpečného tovaru cestnou, železničnou alebo
              vnútrozemskou vodnou dopravou v členských štátoch alebo medzi nimi.
     (4)      Podľa článku 13 ods. 1 písm. d) COTIF môže Výbor znalcov pre prepravu
              nebezpečného tovaru (ďalej len „Výbor znalcov RID“) Medzivládnej organizácie pre
              medzinárodnú železničnú prepravu (ďalej len „OTIF“) prijať zmeny prílohy k RID.
     (5)      Výbor znalcov RID má na svojom 57. zasadnutí 25. mája 2022 prijať zmeny s cieľom
              prispôsobiť prílohu k RID vedecko-technickému pokroku.
     (6)      Je vhodné stanoviť pozíciu, ktorá sa má zaujať v mene Únie vo Výbore znalcov RID,
              keďže zmeny RID budú mať pre Úniu záväzný charakter.
     (7)      Pripravované zmeny majú za cieľ zaistiť bezpečnú a efektívnu prepravu nebezpečného
              tovaru pri súčasnom zohľadnení vedecko-technického pokroku v sektore, ako aj
              vývoja nových látok a výrobkov, ktoré by počas prepravy mohli predstavovať
              nebezpečenstvo.

     1
              Rozhodnutie Rady 2013/103/EÚ zo 16. júna 2011 o podpise a uzavretí Dohody medzi Európskou úniou
              a Medzivládnou organizáciou pre medzinárodnú železničnú prepravu o pristúpení Európskej únie
              k Dohovoru o medzinárodnej železničnej preprave (COTIF) z 9. mája 1980, zmenenému a doplnenému
              Vilniuskym protokolom z 3. júna 1999 (Ú. v. EÚ L 51, 23.2.2013, s. 1).
     2
              Smernica Európskeho parlamentu a Rady 2008/68/ES z 24. septembra 2008 o vnútrozemskej preprave
              nebezpečného tovaru (Ú. v. EÚ L 260, 30.9.2008, s. 13).

SK                                                      5                                                       SK
 ---pagebreak---      (8)    Tieto pripravované zmeny sa považujú za vhodné pre bezpečnú a nákladovo efektívnu
            prepravu nebezpečného tovaru, a preto ich možno podporiť.
     (9)    Menšie zmeny dokumentov uvedených v prílohe sa môžu dohodnúť na technickej
            úrovni na 14. zasadnutí stálej pracovnej skupiny Výboru znalcov RID 23. – 24. mája
            2022, a to aj na základe odporúčaní spoločného zasadnutia EHK OSN medzi Výborom
            znalcov RID a pracovnou skupinou pre prepravu nebezpečného tovaru,

     PRIJALA TOTO ROZHODNUTIE:

                                             Článok 1
     Pozícia, ktorá sa má zaujať v mene Únie na 57. zasadnutí Výboru znalcov pre prepravu
     nebezpečného tovaru (ďalej len „Výbor znalcov RID“) Medzivládnej organizácie pre
     medzinárodnú železničnú prepravu (ďalej len „OTIF“) v rámci Dohovoru o medzinárodnej
     železničnej preprave z 9. mája 1980 zmeneného Vilniuskym protokolom z 3. júna 1999, sa
     uvádza v prílohe k tomuto rozhodnutiu.

     Menšie zmeny v dokumentoch uvedených v prílohe môžu zástupcovia Únie vo Výbore
     znalcov RID dohodnúť bez ďalšieho rozhodnutia Rady.

                                             Článok 2
     Rozhodnutia Výboru znalcov RID sa po ich prijatí uverejnia v Úradnom vestníku Európskej
     únie s uvedením dňa nadobudnutia ich účinnosti.

                                             Článok 3
     Toto rozhodnutie je určené Komisii.
     V Bruseli

                                              Za Radu
                                              predseda

SK                                              6                                                SK
 ---documentbreak---                             EURÓPSKA
                            KOMISIA

                                                   V Bruseli 23. 2. 2022
                                                   COM(2022) 59 final

                                                   ANNEX

                                         PRÍLOHA

                                             k

                                 návrhu rozhodnutia Rady

     o pozícii, ktorá sa má zaujať v mene Európskej únie na 57. zasadnutí Výboru znalcov
           pre prepravu nebezpečného tovaru v rámci Medzivládnej organizácie pre
     medzinárodnú železničnú prepravu, pokiaľ ide o určité zmeny dodatku C k Dohovoru
                              o medzinárodnej železničnej preprave

SK                                                                                         SK
 ---pagebreak---                                        PRÍLOHA

Návrh   Referenčný dokument             Predmet                    Poznámky          Pozícia EÚ

   1.   OTIF/RID/CE/GTP/2021/2          Zosúladenie ADR a RID      technický         súhlasiť
                                        s cieľom zahrnúť nové      konsenzus
                                        prostriedky uchovávania    v stálej
                                        do vzoru hlásenia          pracovnej
                                        o nehodách                 skupine OTIF
                                                                   s cieľom prijať
                                                                   text v znení
                                                                   zmien

   2.   OTIF/RID/CE/GTP/2021/3          Zosúladenie ADR a RID,     technický         súhlasiť
        a OTIF/RID/CE/GTP/2021/INF.3    pokiaľ ide o požiadavky    konsenzus
                                        týkajúce sa                v stálej
                                        zobrazovaných              pracovnej
                                        informácií                 skupine OTIF
                                                                   s cieľom prijať
                                                                   text v znení
                                                                   zmien

   3.   OTIF/RID/CE/GTP/2021/4          Montáž bezpečnostných      technický         súhlasiť
                                        ventilov na nádrže         konsenzus
                                        s horľavými                v stálej
                                        skvapalnenými plynmi       pracovnej
                                                                   skupine OTIF
                                                                   s cieľom prijať
                                                                   text v znení
                                                                   zmien

   4.   OTIF/RID/CE/GTP/2021/5          Konsolidované texty        technický         súhlasiť
                                        prijaté na spoločnom       konsenzus
                                        zasadnutí v rokoch 2020    v stálej
                                        a 2021 a na zasadnutí      pracovnej
                                        stálej pracovnej skupiny   skupine OTIF
                                        Výboru znalcov RID         s cieľom prijať
                                        v novembri 2020            text v znení
                                                                   zmien

   5.   OTIF/RID/CE/GTP/2021/6          Zosúladenie ADR a RID      technický         súhlasiť
                                        v súvislosti s návrhom,    konsenzus
                                        konštrukciou               v stálej
                                        a počiatočnou kontrolou    pracovnej
                                        a testovaním tlakových     skupine OTIF
                                        nádob, ktoré nespĺňajú     s cieľom prijať
                                        predpisy OSN,              text v znení
                                        navrhnutých,               zmien
                                        skonštruovaných
                                        a testovaných podľa

SK                                        1                                                SK
 ---pagebreak---                                               referenčných noriem

 6.        OTIF/RID/CE/GTP/2021/INF.4         Prechodné opatrenie        technický         súhlasiť
                                              v súvislosti s oddielom    konsenzus
                                              6.8.2.4.6 (postupy         v stálej
                                              používané príslušným       pracovnej
                                              orgánom na schvaľovanie    skupine OTIF
                                              znalcov, vykonávanie       s cieľom prijať
                                              kontrol týkajúcich sa      text v znení
                                              cisternových vozňov a na   zmien
                                              vzájomné uznávanie
                                              takýchto kontrol)

 7.        OTIF/RID/CE/GTP/2021/INF.11        Návrhy na úpravu           technický         súhlasiť
                                              kapitoly 6.8 RID           konsenzus
                                              s cieľom zohľadniť extra   v stálej
                                              veľké cisternové           pracovnej
                                              kontajnery                 skupine OTIF
                                                                         s cieľom prijať
                                                                         text v znení
                                                                         zmien

      Všetky       uvedené     dokumenty    sú   k dispozícii      na   webovom     sídle OTIF
      (http://otif.org/en/?page_id=1119) a chápu sa tak, že zahŕňajú zmeny prerokované v rámci
      stálej pracovnej skupiny Výboru znalcov RID v novembri 2021 a zohľadnené v prílohe I
      k dokumentu OTIF/RID/CE/GTP/2021-A (Záverečná správa z 13. zasadnutia stálej pracovnej
      skupiny Výboru znalcov RID – Ženeva/hybridná konferencia, 15. až 18. novembra 2021),
      takisto k dispozícii na webovom sídle OTIF (http://otif.org/en/?page_id=254).

SK                                               2                                               SK